নিজস্ব প্রতিনিধি : রাজশাহীতে জুয়ার আসরের খবর প্রকাশের জের ধরে তরুণ সাংবাদিক আশিক ইকবাল অন্তরকে লক্ষ্য করে গুলির ঘটনার মামলার ৩নম্বর এজাহার ভুক্ত আসামী হাবীবকে আটক করেছে বোয়ালিয়া মডেল থানা পুলিশ। আটক হাবীব নগরীর চন্দ্রিমা থানার শিরোইল কলোনি কানার মোড় এলাকার চাঁনমিয়ার ছেলে। আজ শনিবার রাজশাহী মেডিকেল কলেজ (রামেক) হাসপাতাল থেকে চিকিৎসা শেষে বেরিয়ে আসার সময় তাকে আটক করে বোয়ালিয়া মডেল থানাধীন মালোপাড়া পুলিশ ফাঁড়ির ইনচার্জ এস আই নাসির আহম্মেদ।